2α. ΝΟΜΟΣ υπ’ αριθ. 1195 της 25 Ιαν./20 Φεβρ. 1944 Περί αντικαταστάσεως της τρίτης παραγράφου του άρθρ. 26 του Νόμ. 16 της 16/20 Απρ. 1943 περί συστάσεως υπηρεσίας χημικών εργαστηρίων κλπ. Ο Νόμ. 1195/1944 εκυρώθη και διετηρήθη εν ισχύϊ δια της υπ’ αριθ. 302/1946 πράξεως Υπ. Συμβουλίου δια της οποίας ηκυρώθη ο τροποποιούμενος Νόμ. 16/1943. Δια των πρώτων δύο παραγράφων του άρθρ. 20, εις ας αναφέρεται ο παρών νόμος καθωρίζοντο τα παράβολα επί αιτήσεων δι’ ίδρυσιν ή επέκτασιν βιομηχανιών, επί αιτήσεων αναγκ. απαλλοτριώσεως δι’ επέκτασιν βιομηχανιών και δι’ εισαγωγήν μηχανημάτων. Για την κύρωση και ισχύ του άνω Νόμ. 1195/1944 βλ. και Ν.Δ. 2693/1953 (τόμ. 1, σελ. 235). Άρθρον μόνον.-Η τρίτη παράγραφος του άρθρ. 20 του υπ’ αριθ. 16 Νόμου της 16/20 Απριλίου 1943 περί συστάσεως υπηρεσίας χημικών εργαστηρίων κλπ., αντικαθίσταται ούτω: Δια κοινής αποφάσεως των Υπουργών Εθνικής Οικονομίας και Οικονομικών, δημοσιευομένης εις την Εφημερίδα της Κυβερνήσεως, τ’ ανωτέρω παράβολα δύνανται να αυξάνωνται ή και να ελαττώνται αναλόγως των εκάστοτε κρατουσών οικονομικών συνθηκών. Κατά πάσαν περίπτωσιν, δια της αυτής αποφάσεως δύναται να καθορισθή ότι ωρισμένον ποσοστόν εκ των παραβόλων κατατίθεται υπό του ενδιαφερομένου βιομηχάνου εις το Ταμείον Παρακαταθηκών και Δανείων Αθηνών. Το ούτω συγκεντρωθησόμενον χρηματικόν ποσόν αποδίδεται εκάστοτε κατόπιν διαταγής του Υπουργού της Εθνικής Οικονομίας, προς αντιμετώπισιν δαπανών δια την διενέργειαν επιτοπίων ελέγχων και την αγορά βιβλίων, επίπλων και επιστημονικών οργάνων, απαραιτήτων δια την κανονικήν λειτουργίαν των υπηρεσιών της Διευθύνσεως Βιομηχανίας. Ο παρών νόμος ισχύει από της ημέρας της δημοσιεύσεώς του εις την Εφημερίδα της Κυβερνήσεως. 